Sacrosancte Dei ecclesie que est constructa infra muros Matisconum in honore sancti Vincentii athlete Christi, ubi domnus Leutbaldus presul et domnus Maiolus prepositus et ceteri canonici ad regendum habere videtur. Igitur ego in Dei nomine Flotbertus et uxor mea Rotrudis, pro amore et bona voluntate et pro remedio animarum nostrarum et pro anima filii nostri nomine Humberti et pro anima patris et matris nostre seu parentum nostrorum, ut pius Dominus animas nostras liberare dignetur de penis inferni, donamus ad ipsam casam Dei ad mensam fratrum aliquid ex rebus nostris que sunt site in pago Matisconense, in agro Salorniacense, in villa Sanciaco. Hoc sunt mansi duo cum suprapositis, curtiferis et vineis, et quicquid ad ipsos mansos aspicit vel aspicere videtur; in uno manso ubi Ragnoardus possidet, in alio manso Leutbaldus. Et donamus ad ipsam casam Dei unum curtilum cum vinea simul tenente que habemus in cautione de Mainardo per soldos argenti XL; et donamus aliam vineam quam habemus in cautione de Beloeno pro soldos X; et donamus aliam vineam quam habemus in cautione de terra Hebreorum pro solidos VI. Istas res suprascriptas donamus ad ipsam casam Dei quamtum in ipsa villa Sanciaco visi sumus habere, quesitum et inquirendum, tam de alodo quam de cautione, et deinceps potuerimus conquirere, totum donamus ad ipsam casam Dei. Et donamus similiter ad ipsam aulam Dei in ipso pago Matisconense, in villa que vocatur Moyson, mansos V cum suprapositis, curtiferis et vineis: unus mansus est ubi Woldus possidet, terminat a mane Aldonis presbiteri, a medio die via publica, a sero Woldi et Rotberti, a circio Sancti Verani et Sancti Stephani; alius mansus terminat a mane via publica, a medio die terra comitale, a sero prato comitali, a cercio Sancti Verani; tertius curtilus ubi Ado possidet, qui terminat a mane et a medio die vias publicas, a sero Sancti Vincentii, a circio terra Hebreorum; quartus mansus ubi Ingelbertus residet, terminat a mane terra comitali, a medio die terra Aldonis presbiteri, a sero via publica et terra comitali, a circio via publica; quintus mansus est ubi Alfredus possidet, terminat a mane et a circio Sancti Vincentii, a medio die et a sero vias publicas, et quantum in ipsa villa Moyson habemus, quesitum et inquirendum, et quantum ad ipsos mansos aspicit. Totum donamus ad ipsam casam Dei nullo contradicente, et de nostra potestate in jussione canonicis Sancti Vincentii tradimus atque transfundimus ut faciant ab hac die et deinceps quicquid facere voluerint. Si quis vero contra hanc donationem aliquid temptare vel calumniare voluerit, iram Omnipotentis incurrat et almi sui martiris Vincentii, sitque pars ejus cum Dathan et Abiron quos terra vivos absorbuit. S. Flotberti et uxoris sue Rotrudis, qui donationem istam fieri et firmare rogaverunt. S. Ottonis adolescentis comitis. S. Raculfi. S. Warulfi. S. Rotberti. S. Acardi. S. Manassei. S. Umberti. S. Hendrici. S. Walonis. S. Duranni. S. Rodulfi. Data per manum Leudonis, feria III mensis julii, anno VIIII regnante Rotberto rege.